《菊山诗赠吴兴黄君》
元代·柯九思

菊蕊逢秋放，山居可醉眠。落英攲石冷，佳色傍云鲜。

旧摘烟萝外，新栽水竹边。思君多道味，何日共攀缘。

作者简介：（1290—1343）元台州临海人，字敬仲，号丹丘生。依附怀王图帖睦尔(文宗)。文宗即位，授典瑞院都事，迁奎章阁鉴书博士。文宗死，流寓江南。博学能文，善楷书，工画墨竹，能以书法为之。又善鉴识鼎彝古器。